[**www.saiwisdom.com**](http://www.saiwisdom.com)

**Govor koji je održao prof. Anil Kumar**

**“SUPTILNO TIJELO ILI SUKŠMA ŚĀRĪRA**

**UMIRE S TRENUTKOM SMRTI”**

**24. listopada 2019. godine**

**SAI RAM**

**Želimo dobrodošlicu svim našim gledateljima!**

Željeli bismo podijeliti s vama određene teme koje se danas tiču svih nas. Nakon što nas je Svami napustio, svi se suočavamo s brojnim poteškoćama, što nas dovodi do zbunjenosti i ljudi ne znaju što činiti. Ljudi nemaju pojma o tomu što je Baba govorio o tim stvarima i nitko ne zna gdje bi mogao pronaći odgovarajuću literaturu. Nemamo nikoga s kime bismo se savjetovali i s kime bismo razgovarali.

To je razlog, prijatelji moji, zašto se nalazimo u stanju zbunjenosti. Prihvatimo to. Mi ne znamo koji je pravi smjer. Nema nikoga tko bi nas uputio na to koji je pravi smjer, prema Svamijevim riječima. Nikoga tko bi nam kazao da smo na pogrešnom putu. Nikoga! Tako da smo se mi našli ovdje slučajno. To ne bi trebalo biti tako! Mi bismo trebali biti ovdje zato jer je to naš izbor, a ne zato što smo se ovdje slučajno zatekli.

**IZAZOVI S KOJIMA SE DANAS SUOČAVAMO**

Koji su problemi s kojima se mi danas suočavamo? Koji su izazovi s kojima se susrećemo danas i otkada je Svami napustio svoje fizičko tijelo?

Neki govore: “Ja vidim Svamija u Njegovom suptilnom tijelu. Ja vidim suptilno tijelo Svamija i to suptilno tijelo mogu vidjeti samo ja. Nitko drugi ne može Ga vidjeti. Suptilno tijelo meni govori i ni jedna druga osoba to ne može čuti. Samo ja mogu čuti.”

To znači da Babino suptilno tijelo govori nekoj osobi, vidljivo je nekoj osobi, samo Ga ta osoba može čuti. To nam izgleda kao da netko ima zaštićeno pravo korištenja u vidu patenta! Jako nerazborito, jako nerazborito! Znamo li mi što je suptilno tijelo?

Neki govore: “Svami je tamo kao svjetlosno tijelo.” Što znači ‘svjetlosno (lagano - igra riječi, u engleskom jeziku *light* znači i svjetlost i ono što je lagano) tijelo’? Nosi li ono nekakvu svjetlost sa sobom, ili o čemu se radi? U stvari, svi bi mi trebali imati lagano tijelo, mi ne bismo trebali biti teški! Prekomjerna težina čini tijelo teškim. Mi bismo trebali biti tanki i mršavi. To je razlog zašto bismo trebali vježbati, izvoditi određene vježbe, položaje joge - *asana* kako bismo imali ‘lagano tijelo’.

Što je to onda što podrazumijevamo pod 'svjetlosnim tijelom'? Neki govore: “Dok mi Svami govori u svojem suptilnom tijelu, ja vidim Svamija kao svjetlosno tijelo.” Što znači ta tvrdnja? Što je suptilno tijelo? Kakav pojam imamo o tomu? Pokušajmo razumjeti.

Netko će reći: “Svami govori **kroz** mene, kroz mene, što znači da sam ja medij Bhagavāna Babe.” Ali gdje je potvrda za to, certifikat? Posjedujete li vi Adhar kartu ili Pan kartu ili bilo kakvu drugu potvrdu, certifikat ili neku svjedodžbu? Bilo kakav dokaz o ovlasti? Odgajaju li vas da biste bili medij? Je li to Baba rekao? Je li On dao napismeno da će taj i taj biti Moj medij? Je li Baba to rekao? A neki će reći da nam je medij prihvatljiviji zato jer Svami govori putem medija.

Sljedeća razina: Neki govore: “Ja sam komunikator. Svami komunicira kroz mene.” Besmislica! Vi možete prenositi, komunicirati ono što želite, vi možete komunicirati ono što znate ili ono u što vjerujete. Kako možete reći da Svami komunicira kroz vas?

**Želite li reći da Svami ne govori svim tim ljudima koji imaju svoju savjest koja im govori što je potrebno učiniti? Želite li reći da im Svami ne govori? Želite li reći da ste vi JEDINI komunikator? Jesam li ja lud da vam vjerujem? Nemaju li takvi ljudi dovoljno zdravog razuma da bi znali da oni ne mogu biti komunikator za Svamija? Nemoguće!**

Svami komunicira s onima koji imaju čisto srce. On komunicira s onima čija je ljubav čista, čija je ljubav nesebična i koji imaju vjeru u Njega. Svatko može biti komunikator ako ima vjeru u Njega, tko Ga voli i tko bespogovorno slijedi Njegova učenja. **On je komunikator.** Vi ne možete reći: “Ja sam komunikator.” Ne, ne, ne, ne! Tvrditi da ste vi medij ili komunikator, to je laž. 'Suptilno tijelo je potpuna besmislica i nešto što je izmišljotina! Svjetlosno (lagano) tijelo ne može postojati. Svi bismo trebali imati lagano tijelo, a ne teško tijelo.

Isto tako, neki govore: “U mojim snovima Svami mi govori te stvari.” O, joj. Zašto On to ne kaže meni? Zašto bi On to govorio vama? Neki muškarac mi prilazi i govori mi: “Svami mi je rekao u snu da bi mi ti trebao dati svoj automobil.” Koji je moj odgovor na to? “Ja ne dajem svoj automobil samo tako. Neka se Svami pojavi *meni* u snu i kaže mi da ti dam svoj automobil! On neće reći tebi! On će reći meni!“

Isto tako, netko drugi će reći: “Svami mi je rekao u snu da svoju kuću staviš pod hipoteku, da prodaš svoju kuću i da novac daš meni.” O, joj. Vi biste trebali reći: “Svami nikada neće reći nešto takvo: “Prodaj svoju kuću, daj novac meni.“ On nikada neće reći nešto takvo! “Daj Mi svoj automobil!” - On to nikada neće reći!

A pored toga, postoje još i ljudi koji kažu da im se Svami pojavio u snu i želi da ti učiniš ovo ili ono. Zašto? Želiš li reći da je On tako činio sve ove godine? Sve zgrade, koledži i sveučilišta i bolnice nastali su tako da se radilo o izravnom odnosu jedan-na-jedan. Svami vas potiče, Svami vas motivira, Svami vam govori IZ NUTRINE. Ne postoji nikakav izvjestitelj, nema nikakvog poštara, nema nikoga tome sličnog. Zato budimo na oprezu kada se radi o tim sanjarima. **Budimo posebno pažljivi kada se radi o njima.**

Neki ljudi kažu: “Ti želiš razgovarati sa Svamijem? Ti reci meni, a onda ću ja reći Njemu.” Ili, “O, ti želiš odgovor? Ja ću ga dobiti od Njega.” To znači da se oni stavljaju u ulogu posrednika. Jeste li vi posrednik? Jeste li vi onaj koji se nalazi između za pojedince? Ne! To nije moguće. Kako ja mogu vjerovati takvim ljudima? Tko su oni da prenose moj zahtjev Svamiju? Ja mogu moliti! Ja mogu razgovarati s mojim Svamijem koji je u meni. Oni ne trebaju pitati Svamija za odgovor. To nije potrebno. On će dati odgovor meni. Kako On pruža vodstvo poklonicima širom svijeta? Svami je unutarnji pokretač - *antarayāmin*, onaj koji boravi u našem ljudskom srcu. Shvatimo to.

Isto tako, postoje ljudi koji se bave prikupljanjem sredstava u ime Svamija! Svami je velik broj puta jasno rekao: **Duhovnost i novac nikada ne mogu ići zajedno.** To nije moguće! **Bog i bogatstvo nikada ne idu zajedno.** Neka nam to bude jasno. **Svami ne odobrava prikupljanje sredstava. Svami nije ovdje radi bilo kakve vrste posla. On ne voli da itko obavlja ikakve poslove u Njegovo ime.**

“Mi obavljamo poslove vani, hajdemo onda obavljati poslove i ovdje.” Na veliku žalost, čini se da je to način ponašanja i pristup nekih ljudi. Nama ne smeta ako oni vode poslove na bilo koji drugi način - ali ne u Svamijevo ime! Postoje mnogi poslovni ljudi kao što su oni u Reliance Group, Ambanisu, Adanisu, Rockefeller, Bill Gates, sve su to milijunaši. Puno je, jako puno bogatih ljudi koji se bave poslovima. U tome nema ništa loše. Ali oni ne obavljaju poslove u ime Saija! Oni ne koriste Njegovo ime za obavljanje posla.

Dopustite mi da vam malo govorim o tim stvarima. Nadam se da ćete mi se pridružiti, razumjeti me s dužnim poštovanjem i brižnošću, jer ću s vama podijeliti nemir i brigu koji me obuzimaju otkako nas je Svami napustio.

**SUPTILNO TIJELO/SVJETLOSNO TIJELO**

Dopustite mi da vam, prije svega, govorim o “suptilnom tijelu”. Kakva je to samo lakrdija! “Ja vam kažem, ja vidim Svamija u Njegovom suptilnom tijelu. On govori meni, ja govorim Njemu. Drugi Ga ne čuju. Ja Ga vidim, drugi Ga ne vide. To je suptilno tijelo.”

**Gdje je potvrda za takve tvrdnje? Gdje je vjerodostojnost te tvrdnje?** Možete li nam pokazati bilo kakav dokaz? Ne!

Dopustite mi da vam kažem što je Baba rekao u ožujku 2006. godine. Što je rekao? On je rekao: “Što je suptilno tijelo?” Objasnio je potpuno jasno: Suptilno tijelo složeno je od 17 sastavnica: 5 osjetila spoznaje - *jñānendriya;* 5 osjetila djelovanja - *karmendriya*; 5 suptilnih elemenata – *tanmatra* (zvuk, dodir, oblik, okus i miris), plus um i intelekt – to je 17. Tih 17 sastavnica čine ‘suptilno tijelo’. To je Baba rekao.

Sada podcrtajte ono na što bih ja želio ukazati: **Suptilno tijelo nestaje sa smrću.** Kada čovjek umre i više ga nema, njegovo suptilno tijelo neće doći i posjetiti me. Kakva je to LAKRDIJA! U ludosti bi trebala postojati određena metoda! Vi ne možete zaluditi svakoga na takav način! Imate li ikakvog pojma o suptilnom tijelu, onakvom kako ga je objasnio Baba? Ove su činjenice iz Sai literature.

Pet osjetila spoznaje - *pañca jñānandriya,* pet osjetila djelovanja - *pañcakarmendriya,* pet suptilnih elemenata - *pañcatanmatra*, što čini 15, plus um i intelekt, iznosi ukupno 17. To čini suptilno tijelo **koje UMIRE, koje NESTAJE sa smrću.** Ako kažem: “Ja vidim suptilno tijelo”, postavlja se pitanje:“Jesam li ja ovdje ili nisam? Ili jesam li i ja isto tako otišao?” Zašto želiš varati ljude na takav način?

I, pored toga, mi bismo isto tako trebali razumjeti da suptilno tijelo, kao što je Svami rekao u jednoj drugoj lekciji, sadrži životnu snagu: to je dah ili *prana*. Ono također sadrži um – *manas* i intelekt - *buddhi*. Tri najvažnija elementa: životna snaga – *prana,* um – *manas* i intelekt – *buddhi*, čine suptilno tijelo, koje isto tako odlazi s dušom koja je otišla.

**Stoga mi ne možemo prihvatiti suptilno tijelo NI POD KOJIM uvjetima:** da se pojavljuje nekomu, da govori nekomu, da ga vidi SAMO ta osoba, da ga ne vide neki drugi! Čemu ta predstava? To nije potrebno! To nije vrijedno! To nije vrijedno! Kakvo li svetogrđe mi činimo Svamijevim učenjima. Neka Bog oprosti takvim ljudima koji iznose takve tvrdnje!

Dana 26. srpnja 1972. godine Svami je rekao Johnu Hislopu, jako poznatom čovjeku: “Hislope, vidi, mi imamo tri tijela. Prvo je grubo tijelo - *sthūla*; drugo je suptilno tijelo -*sūkšma;* treće je tijelo kauzalno – *kārana.*“ To je On rekao Hislopu.

Što je onda ovo grubo tijelo? Moja osobnost, mišići, kosti, visina, težina, prsa: to su dijelovi grubog tijela. Grubo tijelo je ono što vidite: moja puna osobnost, težina, prsa, boja kože, sve se to podrazumijeva pod pojmom grubo tijelo - *sthūla śarīra.*

Drugo tijelo je suptilno tijelo. Suptilno tijelo ima tri sastavnice: prva je ovojnica životne snage - *prānamayakośa,* druga je ovojnica intelekta - *vijñānamayakośa*, dok je treća misaona, mentalna ovojnica - *manomayakośa.* Drugim riječima, mi imamo životnu ovojnicu, intelektualnu ovojnicu i mentalnu ovojnicu. Ovojnica ili omotač znači 'prekrivanje'. Postoji pet omotača, znate, to je kao kada ste odjenuli kaput i košulju i prsluk, ova pojedinačna duša ima pet omotača.

Prvi omotač je ono što nazivamo omotač hrane - *annamayakośa*, grubo fizičko tijelo koje nastaje od hrane koju uzimamo. Tako da se grubo, fizičko tijelo - *sthūla śarīra* sastoji samo od omotača hrane - *annamayakośa*.

Zatim dolazi suptilno tijelo, i to suptilno tijelo ima tri ovojnice. Koje su to? Mentalna ovojnica - m*anomayakośa* i zatim vitalna ovojnica - *prānamayakośa* te intelektualna ovojnica - *vijñānamayakośa*. Te tri ovojnice čine suptilno tijelo.

I, na kraju, imamo kauzalno tijelo - *kāranadeha*, a ono se sastoji od samo jedne ovojnice, to je ovojnica blaženstva - *ānandamayakośa*. To je ono što se naziva omotač blaženstva ili omotač svjesnosti. Mislim da sam bio jasan:

*Sthūla, sūkšma, kārana. Sthūla*, grubo fizičko tijelo ima omotač hrane - *annamayakośa*. Suptilno tijelo – *sukšma* sastoji se od ovojnice životne snage - *prānamayakośa*, mentalne ovojnica - *manomayakośa* i intelektualne ovojnica - *vijñānamayakośa*. Kauzalno tijelo – *kārana deha* ima ovojnicu blaženstva - *ānandamayakośa*.

Među njima grubo tijelo - *sthūla* i suptilno tijelo - *sūkšma* jesu **PROLAZNI**. Ona su podložna smrti. Kauzalno tijelo je vječno. Ono će ostati, ono će se nastavljati iz života u život, od rođenja do rođenja. To je ono što je Baba rekao.

Stoga, kada kažem: “Ja sam suptilno tijelo” – to je samo nerazborita izjava! *Sūkšma*, suptilno tijelo, odlazi zajedno s grubim fizičkim tijelom – *sthūla* nakon što se tijelo spali ili pokopa. To je ono što je Baba rekao Johnu Hislopu jednom davno, davno prije.

Dobro, to znači da ja imam tri tijela: suptilno tijelo, grubo tijelo i kauzalno tijelo. Što bih sada trebao učiniti? Baba je jasno rekao: **Okreni svoj um, mentalnu ovojnicu, prema intelektu.** Um - *manas* prema intelektu - *buddhi*. Kada se um okrene prema intelektu vi ćete znati što je ispravno i što je neispravno, što je dobro i što je loše.

Ali, mi ne okrećemo svoj um prema intelektu! Mi okrećemo svoj um prema fizičkoj ovojnici, grubom tijelu. Kada se um okrene prema fizičkom obliku, što se događa? Potpuno uništenje! Zato je naša dužnost da preusmjerimo, da usmjerimo naš um prema intelektu - *buddhi,* a NE prema grubom tijelu – *śarīra*. To je ono što je rekao Bhagavān.

Prijatelji moji, Svami je isto tako rekao da se svjetlosno tijelo također može nazvati i blistavo - *taijasa.* Tako da je blistavo, svijetlo –*taijasa* ime koje je dano svjetlosnom tijelu. Te su riječi sve samo iz Saijevih učenja. Ništa od toga nije moje, prijatelji moji. Zato upamtite, suptilno tijelo isto se tako naziva i blistavo, svijetlo – *taijasa* ili svjetlosno tijelo.

A sada ono što je važno: **To svjetlosno tijelo ograničeno je samo na stanje sanjanja. Suptilno tijelo ograničeno je samo na stanje sanjanja!** Stanje snova *–svapna*! To znači da kada je kažem da mi suptilno tijelo govori, to znači da je onaj koji mi govori u stanju sna, a onaj koji ga prati je isto tako u stanju sna! Obojica su jednaki sanjalice.

**Stoga je pitanje o suptilnom tijelu, pitanje o svjetlosnom tijelu, moguće u potpunosti ODBACITI, jer ono nestaje s trenutkom smrti, a osim toga, ono je ograničeno samo na stanje sna!**

**MEDIJ/KOMUNIKATOR**

A sada, dozvolite mi da se posvetim još jednoj temi: MEDIJ. Danas imamo široku lepezu oblika medija. Neki kažu: “Ja mogu razgovarati s ljudima na daljinu.“ “Ja mogu vidjeti ljude iz daljine.“ “Ja mogu čuti ljude na daljinu.“ To su sve stvari koje možemo naći u psihologiji i parapsihologiji. Ako čitate knjige o parapsihologiji, naići ćete na riječi kao što su telepatija, vidovitost i pronicljivost.

Ovdje postoji jedna stvar, neki govore: “Svami se obraća meni.” To znači da ta osoba ne može tvrditi da je medij. Zašto? Duše koje su nas napustile poput naših očeva, djedova, mogu nam se obraćati, mogu od nas učiniti medij. Ali ne Bog! Bog vas nikada neće učiniti medijem. Vaš djed, koji je davno umro, može od vas napraviti medij. Ali ne Bog! **Zato jer Bog nije otišao! Bog je itekako živ. On je vječan. On je u nama.**

Stoga, reći: “Ja ga čujem”, to je telepatija ili “Ja Ga vidim, ja Ga promatram”, to je vidovitost - to su sve besmislene izjave! U svojoj studiji o parapsihologiji Anderson je jasno rekao: “Duhovi se obraćaju putem medija.” Baba nije duh! Ne, Baba nije duh! Tako da je ta tvrdnja NIŠTAVNA i ISPRAZNA! To je Baba rekao 7. srpnja 1990. godine. Lijepo vas molim da to uzmete u obzir.

U nekim selima u kojima ljudi žive na rustikalni način u ruralnim područjima, neki će momak reći: “Ja sam medij. Duhovni učitelj – *guru* govori kroz mene. Da, ja ću ti prenijeti sve ono što guru želi da ti znaš.” To nema nikakvog smisla, iako nerazumni ljudi u to vjeruju: “O, ti si medij?” Oni pred njega stavljaju mirisne štapiće, polažu cvjetne vijence, klanjaju se pred njegovim stopalima. Oboje su bezumni na isti način. Oboje su istovjetno nerazumni, jer vi ne možete biti medij, i ne možete vjerovati mediju. Zašto? Zato što je 4. ožujka 1962. godine Baba rekao: **“Sve je to laž, sve je to licemjerstvo. Nemojte ih slijediti.”** To je Svami jasno rekao.

Pored toga, Baba je rekao - i to je prekrasna izjava koju bih želio da svi zapamtite. Ako ja kažem da je Baba u meni i da govori kroz mene, ja sam Babin medij. Znate li što je Baba rekao? Jako jasno On je rekao: **On NEĆE puniti posude manje vrijednosti,** POSUDE MANJE VRIJEDNOSTI. Naše je tijelo manje vrijednosti. Naše tijelo nije čisto. On neće boraviti u takvom tijelu. On ne želi posjedovati takvu vrstu tijela koje je nečisto, puno laži, puno krivih tvrdnji, sebičnosti! “Ja neću ići i zato ja neću zadobiti nikoga. Ja neću ući u nečista tijela.” To je ono što je Baba rekao.

Moj skromni savjet, svima vama, temeljen na tim izjavama, **nikada nemojte trčati za medijima!** Ja sam medij koji je rekao: “Zaustavite tog medija!” Ja sam medij istinskog Sebstva - *ātman*. Ja imam atmičkog medija, a ne ovog tjelesnog medija. Vi možete slijediti svog medija, ali ja slijedim svog medija istinskog Sebstva – *ātman*. To je ono što bismo trebali govoriti ljudima, to je ono što biste vi trebali kazati.

A Svami kaže: “Oni koji slijede takve medije, takve lažljive ljude, oni UNIŠTAVAJU SVOJE ŽIVOTE!“ To je ono što je Baba rekao. Tog uništenja nećemo biti svjesni sve dok ne budemo u potpunosti uništeni. Da, čovjek koji umire neće vjerovati da umire, ali u trenutku kada dođe do spoznaje, on će biti potpuno mrtav. Isto tako, prije no što budemo uništeni mi nećemo znati - sve do trenutka dok ne budemo uništeni mi nećemo znati, zato jer smo već uništeni. To je ono što Svami kaže: Nemojte uništiti svoje živote slijedeći takve medije.

Ovo je jedna prekrasna izjava. Ono što je Baba rekao je sljedeće: Mediji su poput komadića stakla. Mogu li oni biti istovjetni Bogu, utjelovljenju Boga – *avatāra*, dijamantu? Mogu li se ti komadići stakla ikada mjeriti s dijamantom? “Svjetlucavi komadić stakla”, rekao je Svami. Svjetlucavi komadići stakla, ti blistavi komadići stakla NIKADA neće biti isto što i dijamant. “Ja želim da vi budete dijamant, ali vi želite postati komadić stakla! A ako vi želite komadiće stakla, onda ćete na kraju i sami biti raskomadani. Razumijevanje, to je ono što je On rekao. Zato nemojte slijediti nikoga tko tvrdi da je medij“, rekao je On.

A zatim, 27. ožujka 1965. godine, što je Svami rekao? “Ja dolazim ravno k vama. Ja govorim izravno vama, ljubav ljubavi, srce srcu. Ja ne trebam nikoga, nema nikakve treće osobe, nikakve preporuke, nikakva poštara, nikakva posrednika. Odnos je pravocrtan i izravan!” To je Baba rekao još davno “Ja ne zaposjedam nikoga. Ja ne trebam nikakvo vozilo kako bih se izrazio.” To je ono što ja Svami rekao.

Pored toga, On je rekao: “Ja dolazim k vama onakav kakav Ja jesam.” Podcrtajte to: **“Ja dolazim k vama onakav kakav jesam.”** To znači da On neće doći k vama u obliku Anila Kumara. On neće doći k vama obliku neke osobe x, y ili z. Ne, On dolazi k vama onakav kakav On jest, kao Sathya Sai Baba, ne u imenu ili obliku **bilo koga drugoga.** Molim vas da to razumijete. To je Svami jako jasno rekao.

Sada će netko reći: “Dobro, gospodine, vi mene ne prihvaćate kao medija, to je u redu. Ali ja sam komunikator.“ Dakle, u jednom trenutku vi ste bili suptilno tijelo, vi ste svjetlosno tijelo u nekom drugom trenutku, zatim ste medij u nekom trećem trenutku – a sada ste komunikator! Jako dobro! Vi mene želite zavarati svim tim lažnim tvrdnjama. Kako dugo, dragi moj? Kako dugo? O, molim te, zaustavi se u jednom trenutku. Ja si neću dopustiti da me zavaravaš tijekom mog cijelog života!

Mogu li ja reći da sam komunikator? Ja mogu biti samo prevoditelj ali ne i komunikator. Ja mogu biti prevoditelj, ali ne i komunikator! To nije moguće. Ovo je Svami rekao 27. ožujka 1965. godine: **“Ja ne trebam nikakve komunikatore! Za Mene ne postoje nikakvi komunikatori.”** On je to jasno rekao. On je to jasno rekao.

Evo jednog jednostavnog primjera: jednom sam ja sam rekao Svamiju: “Svami, netko te čeka.” On je rekao: “Misliš li ti da Ja ne znam da je on došao? Trebaš li Mi ti to govoriti? Nikakva preporuka, nikakvi komunikatori. Izravno. Ti idi unutra”, rekao je On, “Ja znam da je on došao. Ja znam kada ga pozvati. Ti to ne trebaš preporučiti. Ti Mi to ne trebaš reći.” Temeljeno na mojem osobnom iskustvu, ja vam kažem, prijatelji moji. **On nikada neće prihvatiti nikakve komunikatore, nikakve posrednike da djeluju.**

**SNOVI**

Zatim dolaze druge (upitne) stvari: ono što vidite, snovi, snovi posrednika! Baba je rekao u svojoj knjizi “*Sathya Sai nam govori* - *Sathya Sai Speaks*, svezak 4, stranica 100: **“Snovi su namijenjeni pojedincu, a ne širokom mnoštvu**.” (To znači da su oni namijenjeni za pojedinca, a ne za svakoga.) Ja ne mogu otići u Ameriku i kazati: “Gospodine Trump, ja sam sanjao da ću postati predsjednik Amerike.” On će reći: “Gospodine Anil Kumar, to što ste vi kazali je točno“, i nakon toga će pozvati nekog psihijatra i smjestiti me u psihijatrijsku ustanovu! Ja ne mogu biti predsjednik Amerike zato jer mi je to Svami rekao u mom snu - osim ako nisam poludio!

Isto tako, ne mogu kazati nekomu: “Neka se cijeli koledž nekamo preseli. Neka se predavanja za stjecanje zvanja magistar poslovnog upravljanja – MBA, održavaju negdje drugdje.” To se stvarno i dogodilo! Jedan je gospodin rekao: “Svami se pojavio u mom snu i želio je da se predavanja za MBA presele.” I isto tako je On želio da se jedan od Njegovih automobila preseli tamo. A oni koji su nerazumni povjerovali su u to! **Svaka luda će imati sljedbenike koji su zaluđeni!** Mi im ne možemo pomoći. Najviše što ja mogu učiniti jest uputiti molitvu: ‘Baba, ne znaju što čine, oprosti im.’

Kada odaberem biti nerazuman, kada više volim da sam lud, tko mi može pomoći? I zato je Svami rekao: “Snovi pripadaju pojedincu.“ Savjeti dani pojedincu, kao što su: “rinite za svoje zdravlje.“, “Idite tamo.“, “Obavite tu duhovnu vježbu - *sādhanā*.”, to su upute dane određenom pojedincu. To su prijedlozi dani pojedincu, savjeti koji su u skladu s našim potrebama. To se ne odnosi na cijelu zemlju, to se ne odnosi na cijelu zajednicu, to nije tako!

Ja ne mogu reći: “Ova predavanja treba preseliti tamo, automobile treba premjestiti tamo, nešto odjeće bi isto tako trebalo držati tamo.” Gdje je dokaz tomu? Zato, prijatelji moji, kada se radi o snovima, molim vas poslušajte ih uz izražavanje sumnje, jer **Svami je jasno rekao da su snovi u cijelosti namijenjeni pojedincu. Oni nisu zajednički, oni nisu društveni.** Neka vam to bude potpuno jasno.

Zatim, neki se posvećuju promicanju poruka (vezano uz njihove snove). Mi imamo jednog velikog čovjeka, kojeg više nema, jednog prorektora Hanumanthappaa, kojem ja vjerujem. On je običavao govoriti svima na javnim skupovima: “Svami me odveo u raj - *vaikuntha*, naučio me sva poglavlja *Bhagavad Gīte*.” U jednom drugom predavanju, on je rekao: “Svami me odveo na svetu planinu Kailāsa.”

Dječaci su bespomoćni, što učiniti? Oni ga slušaju. Dječaci su dječaci. Na kraju susreta prišlo mi je nekoliko dječaka: “Gospodine, Svami mu je pokazao nebo. Zašto ga On može tamo odnijeti? Zašto ga je doveo natrag? On se osjeća jako ugodno. Neka ostane tamo!” Zato, snovi **nisu** za promicanje poruka.

**Isto tako, snovi su od velike pomoći kako bi se varalo druge! Zato, bez ikakve milosti - “odnosite se prema njima kao prema varalicama”, kao što je Baba rekao**. Kada vam oni prenose svoje snove i određuju vam nešto, Svami kaže: **“Postupajte s njima kao s varalicama, bez ikakve milosti.”** Taktika prenošenja poruka iz svojih snova drugima, ne bi se smjela primjenjivati! To je ono što je Baba rekao.

To je Baba rekao dana 29. ožujka 1965. godine. “U mojim snovima, Svami je rekao da biste vi trebali darovati milijun dolara. U mojim snovima Svami vam je rekao da učinite to, da izgradite ovu zgradu.” O-ho.

A Svami je rekao i sljedeće: **“Ja NIKADA nisam nikomu zapovjedio da prikuplja sredstva, ne. Ja nikada nisam tražio nikoga da to čini, da to čini PUTEM nekoga.”** Ako vas netko traži da date novac zato jer su oni to sanjali, nemojte im vjerovati. **“Kaznite ih”,** rekao je On. Kada bi On rekao: “Raskomadajte ih na komadiće“, ja bih bio još sretniji! “**Kaznite ih”, On je jasno rekao, “na način kako zaslužuju.”**

Ako će me njihovi snovi dovesti do gubitka, tako što ću prodati svoju kuću, staviti hipoteku na svoje vlasništvo, tko je gubitnik? Ne taj momak koji nas je na to naveo, nego ja sam gubitnik. “Zato ih kaznite onako kako zaslužuju“, rekao je Baba. “To je savjet koji vam Ja dajem.” To je Svami rekao. Savjet koji vam ja dajem: **“Budite oprezni, nemojte ostati bez svog novca, nemojte ostati bez svoje imovine, nemojte ostati bez svoje ušteđevine slušajući takve sanjare koji samo izmišljaju, manipuliraju, upravljaju i prisvajaju sebi sve što vam pripada. Ne.“**

**POSREDNICI**

U knjizi pod nazivom *Sathya Sai Divya Krpasraya*, autor na stranici 218 piše: **“Svami ne voli posrednike! Svami ne voli da bilo tko stoji između Njega i drugih.”** On je to jasno rekao. A zatim autor piše: **“Svami ima svoju vlastitu formulu, svoju vlastitu jednadžbu, od osobe do osobe, od pojedinca do pojedinca. Nitko ne može tumačiti, nitko ne može objasniti, nitko ne može predstavljati ili tvrditi. Ništa tome slično.”** To je Svami rekao.

Dana 1. travnja 2006. godine netko je rekao Svamiju: “Moj prijatelj ima neka pitanja, tako da ja pitam Tebe. Ako Ti odgovoriš, ja ću mu to reći.” To je prijateljstvo!

Znate li što je Baba rekao? “Vi Me možete pitati bilo što ako se to odnosi na vas. Ja ne želim da Mi dolazite sa sumnjama vaših prijatelja, s pitanjima vaših prijatelja. Neka oni dođu ovamo. **Ja ne želim da BILO TKO stoji između Mene i mog poklonika. Moj odnos je pravocrtan i izravan.”** To je Baba rekao.

On je isto tako rekao: “Ako bilo koji poklonik kaže: 'ja ću to prenijeti Svamiju, a zatim ću to prenijeti tebi' - nikada mu nemojte vjerovati.” On je rekao: **“PRESTANITE SA SVIM TIM BESMISLICAMA! I dajte im pravu pomoć, dobar savjet i ZANIJEČITE takve momke**!” To je ono što je Svami **jasno** rekao! Jasno!

Što se dogodilo s našim zdravim razumom? Što se dogodilo s našim općim znanjem? Što se dogodilo s našom predanošću? Što se dogodilo s našim umom koji razmišlja? Što se dogodilo s našim intelektom? Ne može biti situacije koja bi bila vrednija žaljenja više od ove. Mi smo najnesretniji ljudi. Uz cjelokupnu RIZNICU SAI LITERARUTE, mi tog učenja nismo svjesni. Mi imamo cijelu zalihu Saijevih učenja, a mi ju ne želimo. Mi samo trčimo ovako. (*Anil Kumar stavlja svoj prst na čelo i govori:)* “To je sudbina, to je usud. Nitko nam ne može pomoći, prijatelji moji.“ Bog pomaže onima koji si pomažu sami. Ako ste spremni pomoći sami sebi, On je uvijek u blizini i pruža svoju ruku na pomoć.

**IZVORI SREDSTAVA / AGENTI – ZASTUPNICI**

I sada dolazimo do prave bombe. Dana 22. srpnja 2002. godine Baba je rekao: **“Oni ljudi koji obavljaju poslove u ime Svamija...”** On je to jasno rekao. Ja razgovaram s ovlastima, vjerodostojno! Kao što na sudu odvjetnik zastupa svog klijenta, držeći pri tomu u ruci knjigu zakona, ja vam pokazujem Svamijeva učenja. Njegova su učenja sada moja knjiga zakona! Ja vam samo pokazujem što je On rekao u vezi s time, navodeći vam pritom i datume. Ja sam siguran da vi nećete sumnjati u mene, osim ako ne želite biti sumnjičavi, ako ste nevjerni Tome! Neki kažu da istinsko Sebstvo otklanja sumnje - *ātma vināśyati*. *Bhagavad Gīta* kaže: “Oni koji sumnjaju će nestati.” To je ono što je On rekao. Zato biste barem trebali poslušati Svamijeva učenja, a da ne budete sumnjičavi.

Što je On rekao u vezi s time? **“Nemojte obavljati posao u Moje ime.”** Ali upravo to je ono što se događa danas - ono na što je On upozorio da **ne** činimo već davno prije, još u srpnju 2002. godine! On je potpuno jasno rekao: “Postoje neki ljudi koji obavljaju poslove u Moje ime… Ja to znam.” On zna, On je svjestan. Naposljetku, On je onaj koji boravi u svakom srcu - *antarayāmin*. On uvijek iznova ponavlja: “Ja sam iznad vas, ispod vas, u vama, oko vas.” Da. Ne zna li On kamo ja idem? On zna.

On je rekao: **“Neki ljudi odlaze u različite zemlje, na razna mjesta, kako bi prikupljali novac.”** Ne događa li se to i danas? Nije li On upozorio na to davno prije? **“Ljudi odlaze na različita mjesta, u različite zemlje i prikupljaju sredstva u Moje ime. NEMOJTE TO ČINITI. Ja to ne volim. To je veliki zločin”,** rekao je On. Veliki je zločin ići naokolo s posudom za milodare na razna mjesta i prikupljati sredstva. On je rekao: “Ja nikada neću odobriti takav način rada. **JA NIKADA NEĆU ODOBRITI TAKAV NAČIN RADA**”, Svami je jasno rekao. I, na kraju, On je rekao:**“Recite im da se udalje!**“ On je rekao: **“Svakoga tko obavlja poslove u Moje ime zamolite da ode.”** To je ono što je Svami rekao SVAKOME.

**“I, nemojte dozvoliti da posao uđe u područje duhovnosti.”** To je ono što je Baba rekao. **“NIKADA NEMOJTE PRIKUPLJATI SREDSTVA. NIKADA NEMOJTE TRAŽITI DONACIJE ni od koga. I nemojte govoriti da je Svami imenovao nekoliko zastupnika, agenata, kako bi prikupljali novac! Ja nemam nikakve takve agente. JA NISAM NI NA KOJI NAČIN POVEZAN S TAKVIM VARALICAMA, TAKVIM OSOBAMA KOJE VARAJU DRUGE!”** To je ono što je Baba rekao. Tako da sredstva, agenti i poslovi nemaju ništa zajedničko sa Svamijem!

**NAŠA ULOGA**

Sada, prijatelji moji, prije no što privedem ovaj govor kraju i pozdravim se od vas, želio bih da svoju pažnju usredotočite na jednu važnu činjenicu – jako važnu činjenicu: **KOJA JE NAŠA ULOGA?**

Ima nekih ljudi koji kažu: “Svami će se za to pobrinuti.” Ajoj? Vodi li Svami računa o vašim polozima u banci? Vodi li Svami računa o vašem ručku i doručku i svemu tomu? Voli li Svami računa o vašoj nerazumnosti? Vodi li On računa o vašoj ludosti? Vodi li On računa o vašem egu? Zašto to govorite?

Nikada nemojte govoriti:“Svami će se pobrinuti...” On će voditi brigu o vama zato što ne izvršavate svoje dužnosti! Nemojte govoriti da je to Njegov propust, to je VAŠA odgovornost ili vaš posao! Ono što je Svami jasno rekao o našoj ulozi danas objavljeno je u časopisu *Sanathana Sarathi*,kao i u knjizi koju je napisao Howard Murphet: Sai Baba čudesnik - *Man of Miracles*, na stranicama 147 - 148.

Što je On napisao? Što je On rekao? **“Ljudi, u ime slave i novca idu i zloupotrebljavaju Moje ime. ONI ZLOUPOTREBLJAVAJU MOJE IME. Oni vrijeđaju Moje ima kako bi postali slavni i postali bogati radi svojih osobnih ciljeva.”**

Stoga je naša uloga danas, kao što je Baba rekao:**“Vi trebate objasniti stvari jasno.”** Objasniti stvari jasno svakome. **“To nije ono što je Baba rekao. To nije ono što Baba očekuje od vas. Baba neće prihvatiti takve stvari.”** Objasnite jasno. Neki ljudi kažu: “Svami će se pobrinuti za to.” Što je to? Kakve besmislice vi to govorite! Nemojte to činiti!

**Objasnite im što su manifestacije duha, a što čiste prevare. Objasnite im što je prevara, što je stvarnost, što je istina. Tako da je vaša dužnost kao Saijevih poklonika, naša dužnost je da znamo istinu i da objavljujemo istinu svakomu, cijeloj zajednici.**

To nije posao koji je namijenjen samo jednom čovjeku, t**o je posao za SVAKOG POKLONIKA, zato jer je On vaš osobni Bog. On je vaše osobno vlasništvo, On je vaš ŽIVOT! Vaša je dužnost štititi Njegovo ime i isto tako voditi računa da ono nikada ne bude zloupotrijebljeno niti povrijeđeno.**

Hvala vam. Srest ćemo se ponovno. Zahvaljujem vam na vašem vremenu.